এ বিষয়ে গাজীপুর মহানগর বিএনপির সাধারণ সম্পাদক প্রার্থী আইনজীবি মেহেদী হাসান এলিস পূর্বপশ্চিমকে বলেন, ২০১৪ সালের ৫ জানুয়ারি বাংলাদেশের গণতন্ত্রকে হত্যা করা হয়েছিলো। এরই প্রতিবাদে শুক্রবার সকাল ১০টায় জেলা বিএনপি কার্যালয়ের সামনে সমাবেশ হওয়ার কথা ছিল। কিন্তু বর্তমান সরকারের ফ্যাসিবাদী আচরণ এবং বাকশালী মনোভাবের নগ্ন বহিঃপ্রকাশ ঘটেছে। দেশের জনগন তাদের আর ৫ জানুয়ারীর মত নির্বাচন করতে দিবেনা। অগণতান্ত্রিক ও স্বৈরাচারী আওয়ামী লীগ জনতার শক্তিকে ভয় পেয়ে এমন আচরণ করছেন বলেও দাবি এই বিএনপি নেতার।